Myjava
See artikkel räägib linnast. Jõe kohta vaata artiklit Myjava jõgi. Myjava (saksa keeles Miawa, ungari keeles Miava) on linn Slovakkias Trenčíni maakonnas, Myjava ringkonna halduskeskus. Linn asub Tšehhi piirist ligi 7 km kaugusel, Trenčínist umbes 36 km lääneedelas. Myjava on asutatud 1586. aastal. Esialgu elasid seal praeguse Slovakkia lõunaosast türklaste eest põgenenud inimesed. Slovakkia 2021. aasta rahvaloenduse andmetel oli Myjava elanikest slovakke 91,92%, tšehhe 1,03%, mustlasi 0,23% ja ungarlasi 0,17%.